作者：葛长庚
词牌/韵律：沁园春

paragraphs: 要做神仙，炼丹工夫，譬之似闲。
耽姹女乘龙，金公御虎，玉炉火炽，土釜灰寒。
铅里藏银，砂中取汞，神水华池上下间。
山田内，有一条径路，直透泥丸。
一声雷震崑山。
真橐龠、飞冲夹脊关。
见白雪漫天，黄芽满地，龟蛇缭绕，乌兔掀翻。
自古乾坤，这些离坎，九转烹煎结大还。
灵丹就，未飞升上阙，且在人寰。